Neckarsteinach

Die Vierburgestodt Neggerschdånisch [ˌnɛɡɐˈʃdɑ̃ːnɪʃ] liggt im Siede vun Hesse im Grais Bergschdrooß. Neggerschdånisch hot 3.831 Oiwuhna. Di näkschd Großstodt Heidlberg is 15 Killomeda waid weg. Dea jetzische Birjameeschda is da Herold Pfeifer vun da SPD.

 Geografie 

Neggerschdånisch iss da siedlischsde Ord in Hesse unn liggt an da Mindung vun da Schdånisch, an da nerdlisch Said vum Negger, da Hessisch Riviera, wie ma sescht. De Ord befind sisch im Odewald, siedlisch vum Negger is da Klääne Odewald. Obwohl er midde in da Kurpalz liggt, warer, wie s benochbade Härschhorn, niemols kurpälzisch.

Zu Neggerschdånisch gheare seit 1971 des Dorf Neggerhause un da Weiler Lånzebach am Negger un weiders di Derfer Daaschberg un Grein in de Berge. Owwer Neggerhause sin geringe Reschde vun da Burg Hundhäm zu finne. Nordeschdlisch schließt sisch des gemeindefreie Gebied Mischlbuch an di Gemajkung å.

 Gschischt 
miniatur|hochkant||Her Bligge vō (=von) Steinach (Ende 11./Åfang 12. Jh.) in da Manesse-Handschrift (gemolt zwische 1305 un 1315)
Neggerschdånisch is 1142 als Steinahe s erschde mol erwähnt worre. Vum 13. bis minnischns 17. Johrhunnert ware da Ausschbrooch endschbreschende Schreibweise in Verbindung mit "Necker-" iwwlisch, zum Beischbiel Neckersteynach, also net "Neckar-" wie im Hochdeitsche.

Bedaidend fä di Gschischt vun Neggerschdånisch waa des Gschlescht vun de Edelfreie vun Schdånisch, oft mit dem Vornåme Bligger. Ab 1300 hawwe se sisch di Landschade vun Schdånisch genennt. 1355 bis zu ihrm Ausschderwe 1653 ware se in de Dinschde vum Pälzer Kurfärscht in Heidlberg. 1377 hot Neggerschdånisch di Schdadtreschde erhalte.

Neggerschdånisch hot zunägscht zum Bischtum Worms gekehrt. Schbäder ware die vier Burge jahrhunnerdelång mit unnerschiedlische Ådeile an di Bischtimer Worms, Schbeyer un Moinz verpändt. Selle un di Landschade vun Schdånisch hawwe druff geacht, daß di Palz nie Bsitzåschbrisch schdelle konnt, während außerum faschd alles pälzisch waa. Während 1803 di reschtsrhoinische Deile vun da Palz an Bade kumme sin, sin di Gebiede vun de Bischtimer Worms un Schbeyer mit Neggerschdånisch un Härschhorn hessisch worre.

1971 sin im Zug vun da Hessische Gebiedsreform di Därfer Daaschberg, Grein un Neggerhause (mid Lånzebach) zu Neggerschdånisch åigemeindt worre.

 Oiwuhnerendwigglung 
 Johr  1829  1885  1925  1950  1970  2010 (Kernort)  2010 (zåmme)   Oiwuhner Hischdoarisches Ortslexikon Hesse 1271  1431  1787  2786  3025  3035  3967 

Oiwuhner 2010:
Daaschberg: 549
Grein: 145
Neggerhause: 238

 Bolidig 

Ergebniss vun de Kommunåalwaale, zuledschd am 6. März 2016 (zum Vaglaisch mid de vorische Wahle):
 Pardaie unn Wählergemainschafde %2016 Sidz2016 %2011 Sidz2011 %2006 Sidz2006 %2001 Sidz2001SPDSozialdemokradischi Pardai Daitschlonds30,1635,1742,8846,411 FWG Fraii Wählergemainschafd30,3623,0431,4622,45CDUChristlich Demokratische Union Deutschlands26,1522,5425,8531,27GRIENEBindnis 90/Die Griene13,5219,44————gsamd100,019100,019100,019100,023Wahlbedailischung in %50,356,255,457,9

Im Magischdrad sin zwee Midglieder vun da SPD un jeweils ää Midglied vun FWG, da CDU un de Griene (Schdand 2011).

 Wabbe 
Im Wabbe vun Neggerschdånisch is e Haaf zu sehe. Des is di Haaf vum Minnesänger Bligger vun Schdånisch. Der hot aa schun e Haaf in soim Wabbe ghat. 

 Pattnaorde 
Pattnaorde vun Neggerschdånisch sin Pargny-sur-Saulx in Frånggreisch un da Nåmensvedder Grein an da Donau in Eschdreisch.

 Wärdschafd unn Infraschdruggdur 
 Wärdschafd 
miniatur|S Haus Åmbtmånn
De Giederdranspodd hot ä langi Dradidsion im Ord. Do gebbds Partikuliers-Familie, also Familie vun Schifsaigna. Des Werg vun de Odewald Chemie iss do behäämaded. De Tourismus werd dorsch Neggerschifffahrde geferderd. Dodevun leewe viel Gaschdschdädde unn Iwwernachdungsbedriewe.

 Vakea 
Neggerschdånisch hot Õõschluss an di Neggerdaalbåån, die said 2003 halbschdindlisch vun de S-Båån Rhoi-Negger bediend werd. Zwische 1928 unn 1981 hots entlong vun de Schdånisch ä Newwebåån noch Schäna gewwe. Die Hauptvakeasader iss die Bunnesschdrooß 37, wu durschs Neggerdal fiehrt.

 Bildung 
In Neggerschdånisch gebbds die Freiherr-vom-Stein-Schule, ä Grund-, Haubd-, unn Realschul. Di Biblothek, mit Bischer vor allem fä Kinner un di Jugend, kann effendlisch benutzt werre.

 Schbort un Gsundheit 
Im Schdånischdal direkt newa da Schdånisch ligt e Kneipp-Ålag. 

 Kuldur un Sehenswärdischkaide 

 Burge 
Neggerschdånisch werd aa Vierburgeschdadt genannd. Des kummt vun de vier Burge vun Neggerschdånisch, welle die bedaidendsche Sehenswirdischkaite vum Ord sinn. Die Nomä vun de Burge sinn: Vordaburg, Middlburg, Hinnaburg unn Schwalweneschd (Schadeck). Di Vorda- un di Middlburg sin heit noch bewuhnt.

 Ånnere Bauwerge 
miniatur|hochkant|Di efånggelisch Käjsch
Weidere sehenswerde Bauwerge sin di schbädgodisch efånggelisch Käjsch mid bedaidende Kunschdwerge un Grabmole vun de Låndschade, di naibarogge, 1906 - 1908 erbaude kadollisch Härz-Jesu-Käjsch, Reschde vun da Schdadtmauer ausem 14. Johrhunnerd, di middlalderlisch Bliggergass, s Fachwäjghaus Åmbtmånn, di alt Sinagog, da Schänauer Hof, s Rothaus vun 1861/62 un Fachwäjghaiser in da Käjschschdrooß.

 Museë 
In Neggerschdånisch (Neckarstraße 47) is e Informazionszendrum vum Geo-Nadurpaak Odewald. Im selwe Haus gibt s e Ausschdellung iwwer Burge un Schlesser im Odewald un e Museum iwwer de Dischder Joseph Freiherr von Eichendorff (1788 – 1857).

Feschde 
 Am Fasnachtdinschdag wärd in Daaschberg e Faierrad de Buggl nunner gerollt. Dezu gibt s in Hexezug un -danz, begleidet vun Guggemussig.
 Am Sunndag zwee Woche vor de Oschdare gibt s de Summerdagszug.
 Immer zwee Woche noch de Pingschde is di Kerwe mid em Baggfischfeschd.
 Am ledschde Samsdag im Juli gibts am Dag vum Gaschd e großes Faierwerk, di Vierburgebelaischdung.

 Persänlischkeide 
 Da Bligger vun Schdånisch II. odder III., en middlalderlischer Minnesänger, wu in da Manesse-Handschrift abgebildt is
 Jakob Otter (1485 - 1547), en reformadorischer Theolog, da erschte lutherische Parrer vun Neggerschdånisch
 August Groh (1871 - 1944), geboare in Neggerschdånisch, Kunschdmoler un Grafiger, Professer an da Kallsruher Kunschdgewerweschul un da Badische Låndeskunschdschul
 Valentin Peter Feuerstein (1917 - 1999), geboare in Neggerschdånisch, Kunschdmoler un Glasmoler
 Kai Herdling (* 1984), Fußballschbieler (TSG 1899 Hoffenheim, SV Waldhof Mannheim) is aus Daaschberg
 Otto Bartning (1883 - 1959), Aaschidekt un Schdadtblåner, hot siwwe Johr in Neggerschdånisch gewuhnt un di owwer Siedlung fä di Hämatvadriwwene geblånt

 Websaide 

Houmpäidsch vun Neggerschdånisch (uff Daitsch)
 Oadsdeel Daaschbeag
 Oadsdeel Neggerhause
 Turischde-Infoamazione, Va'oanschdaltunge

 Änzlnochweis 

Kategorie:Badisch un hessisch Kurpälzer Orde‎
Kategorie:Kreis Bergschdrooß